খাগড়াছড়ি জেলা

**খাগড়াছড়ি জেলা** বাংলাদেশের দক্ষিণ-পূর্বাঞ্চলে অবস্থিত চট্টগ্রাম বিভাগের একটি প্রশাসনিক অঞ্চল। পূর্ব রাঙ্গামাটি, খাগড়াছড়ি ও বান্দরবান একসাথে একটি জেলা ছিল। ১৯৮৪ সালে এরশাদ সরকারের আমলে পার্বত্য চট্টগ্রামকে ভেঙে তিনটি জেলা গঠন করা হয়। ১৮৬০ সালের আগে এই পার্বত্য চট্টগ্রাম চট্টগ্রাম জেলার অংশ ছিল। ১৮৬০ সালে চট্টগ্রামকে ভেঙে পার্বত্য চট্টগ্রাম গঠন করে ব্রিটিশ সরকার। খাগড়াছড়ি একটি পার্বত্য জেলা। উপজেলার সংখ্যানুসারে খাগড়াছড়ি বাংলাদেশের একটি “এ” শ্রেণীভুক্ত জেলা।

## আয়তন ও অবস্থান
খাগড়াছড়ি জেলার মোট আয়তন ২৬৯৯.৫৬ বর্গ কিলোমিটার।বাংলাদেশের দক্ষিণ-পূর্বাংশে ২২°৩৮´ থেকে ২৩°৪৪´ উত্তর অক্ষাংশ এবং ৯১°৪৪´ থেকে ৯২°১১´ পূর্ব দ্রাঘিমাংশ জুড়ে খাগড়াছড়ি জেলার অবস্থান। রাজধানী ঢাকা থেকে এ জেলার দূরত্ব প্রায় ২৭০ কিলোমিটার এবং চট্টগ্রাম বিভাগীয় সদর থেকে প্রায় ১১১ কিলোমিটার। এ জেলার উত্তরে ভারতের ত্রিপুরা, দক্ষিণে রাঙ্গামাটি জেলা ও চট্টগ্রাম জেলা, পূর্বে রাঙ্গামাটি জেলা, পশ্চিমে চট্টগ্রাম জেলা ও ভারতের ত্রিপুরা।

## জনসংখ্যা
বাংলাদেশের জনশুমারি ও গৃহগণনা - ২০২২ অনুযায়ী খাগড়াছড়ি জেলার মোট জনসংখ্যা ৭১৪,১১৯ জন। তম্মধ্যে পুরুষ - ৩,৫৭,৫২১ জন, মহিলা - ৩,৫৬,৫৬৪ জন এবং হিজড়া - ৩৪ জন। মোট পরিবার - ১,৬৯,৫২৬ টি। জনসংখ্যার ঘনত্ব প্রতি বর্গ কিলোমিটারে প্রায় ২৬০ জন।

### ধর্মবিশ্বাস
ধর্মবিশ্বাস অনুসারে এ জেলার মোট জনসংখ্যার ৪৬.৫৯% মুসলিম, ১৬.৭৬% হিন্দু, ৩৫.৯৩% বৌদ্ধ, ০.৬২% খ্রিস্টান এবং ০.১০%  অন্যান্য ধর্মাবলম্বী।

### জাতিগোষ্ঠী
জাতিগতভাবে এ জেলার মোট জনসংখ্যার ৫১.০৮% বাঙালি, ২৪.৫৩% চাকমা, ১০.৩৯% মারমা, ১৩.৭৯% ত্রিপুরা এবং ০.২২% অন্যান্য জাতিগোষ্ঠীর অন্তর্ভুক্ত।

## ইতিহাস
### প্রতিষ্ঠাকাল
১৮৬০ সালের ২০ জুন রাঙ্গামাটি, খাগড়াছড়ি ও বান্দরবান- এই তিন পার্বত্য অঞ্চলকে নিয়ে পার্বত্য চট্টগ্রাম জেলা সৃষ্টি হয়। জেলা সৃষ্টির পূর্বে এর নাম ছিল কার্পাস মহল। পার্বত্য চট্টগ্রাম জেলা থেকে ১৯৮১ সালে বান্দরবান এবং ১৯৮৩ সালে খাগড়াছড়ি পৃথক জেলা সৃষ্টি করা হয়।

**জেলার ঐতিহ্য (ভাষা ও সংস্কৃতি)**

পৃথিবীর সকল জাতির ইতিহাস পর্যালোচনা করলে দেখা যায়, প্রত্যেক জাতি বা জনগোষ্ঠীর পৃথক বংশ পরিচয়-ইতিহাস রয়েছে। পার্বত্য চট্টগ্রামে বসবাসরত ১৩ টি উপজাতির জীবন যাত্রা স্বতন্ত্র, বৈচিত্রময় কিন্তু সহজ সরল। এই নৃগোষ্ঠীসমূহের মধ্যে চাকমা, ত্রিপুরা ও মারমা পর্যায়ক্রমিক সংখ্যাগরিষ্ঠ।

### নামকরণ
খাগড়াছড়ি একটি নদীর নাম। নদীর পাড়ে খাগড়া বন থাকায় পরবর্তী কালে তা পরিষ্কার করে জনবসতি গড়ে উঠে, ফলে তখন থেকেই এটি খাগড়াছড়ি নামে পরিচিতি লাভ করে। 

### মুক্তিযুদ্ধের ঘটনাবলি
১৯৭১ সালের আগস্ট মাসে রামগড় উপজেলার মহামুনি পাড়ায় পাকবাহিনীর সঙ্গে মুক্তিযোদ্ধাদের লড়াইয়ে ১৭ জন পাকসেনা নিহত হয়।

;মুক্তিযুদ্ধের স্মৃতিচিহ্ন
* গণকবর: ১টি
* স্মৃতিফলক: ১টি
* স্মৃতিস্তম্ভ ২টি

## প্রশাসনিক এলাকাসমূহ
thumb|খাগড়াছড়ি জেলার উপজেলা জিওকোড ম্যাপ

খাগড়াছড়ি জেলা ৯টি উপজেলা, ৯টি থানা, ৩টি পৌরসভা, ৩৮টি ইউনিয়ন, ১২১টি মৌজা, ১৩৮১টি গ্রাম ও ১টি সংসদীয় আসন নিয়ে গঠিত।

### [[বাংলাদেশের উপজেলা|উপজেলাসমূহ]]
খাগড়াছড়ি জেলায় মোট ৯টি উপজেলা রয়েছে। উপজেলাগুলো হল:

### সংসদীয় আসন

## শিক্ষা ব্যবস্থা
খাগড়াছড়ি জেলার সাক্ষরতার হার ৪৪.০৭%। এ জেলায় রয়েছে:
* কলেজ : ১৮টি (২টি সরকারি)
* মাদ্রাসা : ১৩টি
* মাধ্যমিক বিদ্যালয় : ৭১টি (৫টি সরকারি)
* কারিগরী শিক্ষা প্রতিষ্ঠান : ১টি
* টেক্সটাইল ভোকেশনাল ট্রেনিং ইনস্টিটিউট : ১টি
* কারিগরি প্রশিক্ষণ কেন্দ্র : ১টি
* নিম্ন মাধ্যমিক বিদ্যালয় : ২২টি
* প্রাথমিক বিদ্যালয় : ৫৫১টি
* এবতেদায়ী মাদ্রাসা : ২২টি
* কিন্ডারগার্টেন : ৯টি

;শিক্ষা প্রতিষ্ঠান

* খাগড়াছড়ি সরকারি কলেজ
* খাগড়াছড়ি সরকারি মহিলা কলেজ
* রামগড় সরকারি কলেজ
* দীঘিনালা সরকারি কলেজ
* মাটিরাঙ্গা সরকারি ডিগ্রি কলেজ
* মানিকছড়ি গিরি মৈত্রী সরকারি ডিগ্রী কলেজ
* মহালছড়ি সরকারি কলেজ
* পানছড়ি সরকারি ডিগ্রি কলেজ
* গুইমারা সরকারি কলেজ
* লক্ষ্মীছড়ি সরকারি কলেজ
* খাগড়াছড়ি ক্যান্টনমেন্ট পাবলিক স্কুল ও কলেজ
* খাগড়াছড়ি সরকারি উচ্চ বিদ্যালয়
* খাগড়াছড়ি সরকারি বালিকা উচ্চ বিদ্যালয়
* রামগড় সরকারি উচ্চ বিদ্যালয়
* দীঘিনালা সরকারি উচ্চ বিদ্যালয়
* রাণী নীহার দেবী সরকারি উচ্চ বিদ্যালয়, মানিকছড়ি
* মহালছড়ি সরকারি উচ্চ বিদ্যালয়
* মাটিরাঙ্গা সরকারি মডেল উচ্চ বিদ্যালয়
* পানছড়ি সরকারি মডেল উচ্চ বিদ্যালয়
* গুইমারা সরকারি মডেল উচ্চ বিদ্যালয়
* লক্ষ্মীছড়ি সরকারি মডেল উচ্চ বিদ্যালয়

## নদ-নদী
খাগড়াছড়ি জেলার প্রধান ৩টি নদী মাইনী নদী, চেঙ্গি নদী এবং ফেনী নদী।

## অর্থনীতি
;কৃষিজ সম্পদ
* প্রধান ফসল: ধান, গম, আদা, হলুদ, ভুট্টা, সরিষা, তুলা, আখ, শাকসবজি ইত্যাদি।
* ফলমূল: আম, কাঁঠাল, আনারস, কলা, পেঁপে, পেয়ারা, লেবু,  তরমুজ ইত্যাদি।

;খনিজ সম্পদ
গ্যাস (সেমুতাং গ্যাসফিল্ড, মানিকছড়ি)

;বনজ সম্পদ
সেগুন, গামারী, কড়ই, গর্জন, চাপালিশ, জারুল, বাঁশ ইত্যাদি।

## যোগাযোগ ব্যবস্থা
খাগড়াছড়ি জেলায় যোগাযোগের প্রধান সড়ক চট্টগ্রাম-খাগড়াছড়ি মহাসড়ক। সব ধরনের যানবাহনে যোগাযোগ করা যায়। এছাড়া ঢাকা থেকে মীরসরাই-রামগড় সড়ক হয়ে সরাসরি খাগড়াছড়ি যাওয়া যায়।

## ভাষা ও সংস্কৃতি
সরকারি ও কথ্য ভাষা হিসেবে বাংলা প্রচলিত। স্থানীয় বাঙালিরা সাধারণত চাটগাঁইয়া ভাষায় কথা বলে। এছাড়াও অন্যান্য উপজাতি ও ক্ষুদ্র জাতিগোষ্ঠীর ভাষা হিসেবে চাকমা, মারমা, ককবরক, তঞ্চঙ্গ্যা ইত্যাদি প্রচলিত।

চাকমাদের বিজু উৎসব, মারমাদের সাংগ্রাই উৎসব এবং ত্রিপুরাদের বৈসু উৎসব উল্লেখযোগ্য। এছাড়া প্রত্যেক ধর্মের লোকেরা আলাদা আলাদা ধর্মীয় উৎসব পালন করে থাকে।

## দর্শনীয় স্থান
* তৈছামা ঝর্ণা
* তৈদুছড়া ঝর্ণা
* তৈলাফাং ঝর্ণা
* রিছাং ঝর্ণা
* তুয়ারি মাইরাং ঝর্ণা
* মায়াবিনী তৈসা লেক
* মাতাই হাকর
* তকবাক হাকর
* আলুটিলা গুহা
* আলুটিলা
* মায়ুং কপাল
*  পানছড়ি শান্তিপুর অরণ্য কুটির
* মাতাই পুখিরি
* দিঘীনালা বনবিহার
* মং রাজবাড়ি
* পানছড়ি রাবার ড্যাম
* খাগড়াছড়ি সেনানিবাস
* দীঘিনালা সেনানিবাস

## উল্লেখযোগ্য ব্যক্তিত্ব
* ওয়াদুদ ভূইয়া‌ – রাজনীতিবিদ।
* এ কে এম আলীম উল্লাহ – রাজনীতিবিদ।
* দোস্ত মোহাম্মদ চৌধুরী – মহান মুক্তিযুদ্ধের সংগঠক ও বিশিষ্ট রাজনীতিবিদ।
* উপেন্দ্র লাল চাকমা - বাংলাদেশী রাজনীতিবিদ
* সুপ্রদীপ চাকমা - বাংলাদেশের অন্তবর্তীকালীন সরকারের উপদেষ্টা
* বাসন্তী চাকমা - বাংলাদেশী রাজনীতিবিদ
* মনিকা চাকমা – নারী ফুটবলার।
* কল্পরঞ্জন চাকমা - রাজনীতিবিদ।
* সমীরণ দেওয়ান – রাজনীতিবিদ।
* বীরেন্দ্র কিশোর রোয়াজা - গণপরিষদ সদস্য(পূর্ব পাকিস্তান), রাজনীতিবিদ
* কুজেন্দ্র লাল ত্রিপুরা – রাজনীতিবিদ।
* যতীন্দ্র লাল ত্রিপুরা – রাজনীতিবিদ।
* প্রভাংশু ত্রিপুরা – লেখক ও গবেষক।
* অংম্রাচিং মারমা - বাংলাদেশী ফুটবলার
* আনাই মগিনি – নারী ফুটবলার।
* আনুচিং মগিনি – নারী ফুটবলার।
* ড.নীরু কুমার চাকমা-প্রফেসর ঢাকা বিশ্ববিদ্যালয় 

## আরও দেখুন
* চট্টগ্রাম বিভাগ
* বাংলাদেশের জেলাসমূহ

## তথ্যসূত্র

## বহিঃসংযোগ

বিষয়শ্রেণী:খাগড়াছড়ি জেলা
বিষয়শ্রেণী:পার্বত্য চট্টগ্রাম
বিষয়শ্রেণী:চট্টগ্রাম বিভাগের জেলা
বিষয়শ্রেণী:বাংলাদেশের জেলা
বিষয়শ্রেণী:পার্বত্য চট্টগ্রাম সংঘাত